CELEX: 32012R0125
Language: da
Date: 2012-02-14
Title: Kommissionens forordning (EU) nr. 125/2012 af 14. februar 2012 om ændring af bilag XIV til Europa-Parlamentets og Rådets forordning (EF) nr. 1907/2006 om registrering, vurdering og godkendelse af samt begrænsninger for kemikalier (REACH)  EØS-relevant tekst

15.2.2012   
            
            
               DA
            
            
               Den Europæiske Unions Tidende
            
            
               L 41/1
            
         KOMMISSIONENS FORORDNING (EU) Nr. 125/2012
   af 14. februar 2012
   om ændring af bilag XIV til Europa-Parlamentets og Rådets forordning (EF) nr. 1907/2006 om registrering, vurdering og godkendelse af samt begrænsninger for kemikalier (REACH)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (1), særlig artikel 58 og artikel 131, og
   ud fra følgende betragtninger:
   
               (1)
            
            
               Forordning (EF) nr. 1907/2006 bestemmer, at der kan kræves godkendelse af brugen af stoffer, der opfylder kriterierne for klassificering som kræftfremkaldende (kategori 1A eller 1B), mutagene (kategori 1A eller 1B) og reproduktionstoksiske (kategori 1A eller 1B) i henhold til Europa-Parlamentets og Rådets forordning (EF) nr. 1272/2008 af 16. december 2008 om klassificering, mærkning og emballering af stoffer og blandinger (2), samt stoffer, der er persistente, bioakkumulerende og toksiske, stoffer, der er meget persistente og meget bioakkumulerende, og stoffer, for hvilke der foreligger videnskabelig dokumentation for sandsynlige alvorlige virkninger på menneskers sundhed eller miljøet, der er problematiske i samme grad som virkningerne af de andre stoffer.
            
         
               (2)
            
            
               Diisobutylphthalat (DIBP) opfylder kriterierne for klassificering som reproduktionstoksisk (kategori 1B) i overensstemmelse med forordning (EF) nr. 1272/2008 og opfylder derfor de kriterier for optagelse i bilag XIV til forordning (EF) nr. 1907/2006, der er fastsat i artikel 57, litra c), i samme forordning. Det er blevet identificeret og optaget på kandidatlisten i overensstemmelse med artikel 59 i forordning (EF) nr. 1907/2006.
            
         
               (3)
            
            
               Diarsentrioxid opfylder kriterierne for klassificering som kræftfremkaldende (kategori 1A) i overensstemmelse med forordning (EF) nr. 1272/2008 og opfylder derfor de kriterier for optagelse i bilag XIV til forordning (EF) nr. 1907/2006, der er fastsat i artikel 57, litra a), i samme forordning. Det er blevet identificeret og optaget på kandidatlisten i overensstemmelse med artikel 59 i forordning (EF) nr. 1907/2006.
            
         
               (4)
            
            
               Diarsenpentaoxid opfylder kriterierne for klassificering som kræftfremkaldende (kategori 1A) i overensstemmelse med forordning (EF) nr. 1272/2008 og opfylder derfor de kriterier for optagelse i bilag XIV til forordning (EF) nr. 1907/2006, der er fastsat i artikel 57, litra a), i samme forordning. Det er blevet identificeret og optaget på kandidatlisten i overensstemmelse med artikel 59 i forordning (EF) nr. 1907/2006.
            
         
               (5)
            
            
               Blychromat opfylder kriterierne for klassificering som kræftfremkaldende (kategori 1B) og reproduktionstoksisk (kategori 1A) i overensstemmelse med forordning (EF) nr. 1272/2008 og opfylder derfor de kriterier for optagelse i bilag XIV til forordning (EF) nr. 1907/2006, der er fastsat i artikel 57, litra a) og c), i samme forordning. Det er blevet identificeret og optaget på kandidatlisten i overensstemmelse med artikel 59 i forordning (EF) nr. 1907/2006.
            
         
               (6)
            
            
               Blysulfochromatgul (C.I. Pigment Yellow 34) opfylder kriterierne for klassificering som kræftfremkaldende (kategori 1B) og reproduktionstoksisk (kategori 1A) i overensstemmelse med forordning (EF) nr. 1272/2008 og opfylder derfor de kriterier for optagelse i bilag XIV til forordning (EF) nr. 1907/2006, der er fastsat i artikel 57, litra a) og c), i samme forordning. Det er blevet identificeret og optaget på kandidatlisten i overensstemmelse med artikel 59 i forordning (EF) nr. 1907/2006.
            
         
               (7)
            
            
               Blychromatmolybdatsulfatrød (C.I. Pigment Red 104) opfylder kriterierne for klassificering som kræftfremkaldende (kategori 1B) og reproduktionstoksisk (kategori 1A) i overensstemmelse med forordning (EF) nr. 1272/2008 og opfylder derfor de kriterier for optagelse i bilag XIV til forordning (EF) nr. 1907/2006, der er fastsat i artikel 57, litra a) og c), i samme forordning. Det er blevet identificeret og optaget på kandidatlisten i overensstemmelse med artikel 59 i forordning (EF) nr. 1907/2006.
            
         
               (8)
            
            
               Tris(2-chlorethyl)phosphat (TCEP) opfylder kriterierne for klassificering som reproduktionstoksisk (kategori 1B) i overensstemmelse med forordning (EF) nr. 1272/2008 og opfylder derfor de kriterier for optagelse i bilag XIV til forordning (EF) nr. 1907/2006, der er fastsat i artikel 57, litra c), i samme forordning. Det er blevet identificeret og optaget på kandidatlisten i overensstemmelse med artikel 59 i forordning (EF) nr. 1907/2006.
            
         
               (9)
            
            
               2,4-Dinitrotoluen (2,4 DNT) opfylder kriterierne for klassificering som kræftfremkaldende (kategori 1B) i overensstemmelse med forordning (EF) nr. 1272/2008 og opfylder derfor de kriterier for optagelse i bilag XIV til forordning (EF) nr. 1907/2006, der er fastsat i artikel 57, litra a), i samme forordning. Det er blevet identificeret og optaget på kandidatlisten i overensstemmelse med artikel 59 i forordning (EF) nr. 1907/2006.
            
         
               (10)
            
            
               Det Europæiske Kemikalieagentur har i sin anbefaling af 17. december 2010 (3) prioriteret ovennævnte stoffer med henblik på optagelse i bilag XIV til forordning (EF) nr. 1907/2006 i overensstemmelse med artikel 58 i samme forordning.
            
         
               (11)
            
            
               For hvert stof, der er opført i bilag XIV til forordning (EF) nr. 1907/2006, og som ansøgeren ønsker at fortsætte med at anvende eller markedsføre, er det hensigtsmæssigt at fastsætte en dato, inden hvilken ansøgninger skal indsendes til Det Europæiske Kemikalieagentur, jf. artikel 58, stk. 1, litra c), nr. ii), i samme forordning.
            
         
               (12)
            
            
               For hvert stof, der er opført i bilag XIV til forordning (EF) nr. 1907/2006, er det hensigtsmæssigt at fastsætte en dato, fra hvilken anvendelse og markedsføring forbydes, jf. artikel 58, stk. 1, litra c), nr. i), i samme forordning.
            
         
               (13)
            
            
               Det Europæiske Kemikalieagenturs anbefaling af 17. december 2010 omhandler en række forskellige ansøgningsfrister for de stoffer, der er opført i bilaget til nærværende forordning. Disse datoer bør fastsættes på grundlag af den tid, som det skønsmæssigt tager at udarbejde en ansøgning om godkendelse, under hensyntagen til de oplysninger, der foreligger om de forskellige stoffer, herunder de oplysninger, der er modtaget i løbet af den offentlige høring, jf. artikel 58, stk. 4, i forordning (EF) nr. 1907/2006. Der bør endvidere tages hensyn til agenturets evne til at behandle ansøgningerne inden for den tidsramme, der er fastsat i forordning (EF) nr. 1907/2006.
            
         
               (14)
            
            
               Ansøgningsfristen fastsættes til en dato mindst 18 måneder før solnedgangsdatoen, jf. artikel 58, stk. 1, litra c), nr. ii), i forordning (EF) nr. 1907/2006.
            
         
               (15)
            
            
               Diisobutylphthalat er et alternativ til andre dibutylphthalat, der allerede er medtaget i bilag XIV til forordning (EF) nr. 1907/2006. For at undgår potentiel substitution mellem de to stoffer bør ansøgningsfristen for dette diisobutylphthalat lægges så tæt som muligt på ansøgningsfristen for dibutylphthalat.
            
         
               (16)
            
            
               Artikel 58, stk. 1, litra e), sammenholdt med artikel 58, stk. 2, i forordning (EF) nr. 1907/2006 bestemmer, at anvendelser eller kategorier af anvendelser kan undtages fra godkendelseskravet, forudsat at risikoen kontrolleres tilfredsstillende på grundlag af eksisterende specifik EU-lovgivning, der pålægger mindstekrav vedrørende beskyttelse af menneskers sundhed eller miljøet i forbindelse med anvendelsen af det pågældende stof. I overensstemmelse med de oplysninger, der er tilgængelige på nuværende tidspunkt, bør der ikke fastsættes bestemmelser om undtagelse i henhold til nævnte bestemmelser.
            
         
               (17)
            
            
               På grundlag af de oplysninger, der er adgang til på nuværende tidspunkt, bør der ikke fastsættes bestemmelser for undtagelser for produkt- og procesorienteret forskning og udvikling.
            
         
               (18)
            
            
               På grundlag af de oplysninger, der er adgang til på nuværende tidspunkt, bør der ikke fastsættes undersøgelsesfrister for bestemte anvendelsesformål.
            
         
               (19)
            
            
               Foranstaltningerne i denne forordning er i overensstemmelse med udtalelse fra det udvalg, der er nedsat i henhold til artikel 133 i forordning (EF) nr. 1907/2006 —
            
         VEDTAGET DENNE FORORDNING:
   Artikel 1
   Bilag XIV til forordning (EF) nr. 1907/2006 ændres som angivet i bilaget til nærværende forordning.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. februar 2012.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 396 af 30.12.2006, s. 1.
   
      (2)  EUT L 353 af 31.12.2008, s. 1.
   
      (3)  http://echa.europa.eu/chem_data/authorisation_process/annex_xiv_rec/second_annex_xiv_rec_en.asp.
   
      BILAG
      I tabellen i bilag XIV til forordning (EF) nr. 1907/2006 indsættes følgende:
      
         
                     Løbenr.
                  
                  
                     Stof
                  
                  
                     Iboende egenskab(er) omhandlet i artikel 57
                  
                  
                     Overgangsordninger
                  
                  
                     Undtagne (kategorier af) anvendelsesformål
                  
                  
                     Undersøgelsesfristen
                  
               
                     Ansøgningsfrist (1)
                     
                  
                  
                     Solnedgangsdato (2)
                     
                  
               
                     »7.
                  
                  
                     Diisobutylphthalat (DIBP)
                     EF-nr.: 201-553-2
                     CAS-nr.: 84-69-5
                  
                  
                     Reproduktionstoksisk
                     (kategori 1B)
                  
                  
                     21. august 2013
                  
                  
                     21. februar 2015
                  
                  
                     —
                  
                  
                     —
                  
               
                     8.
                  
                  
                     Diarsentrioxid
                     EF-nr.: 215-481-4
                     CAS-nr.: 1327-53-3
                  
                  
                     Kræftfremkaldende
                     (kategori 1A)
                  
                  
                     21. november 2013
                  
                  
                     21. maj 2015
                  
                  
                     —
                  
                  
                     —
                  
               
                     9.
                  
                  
                     Diarsenpentaoxid
                     EF-nr.: 215-116-9
                     CAS-nr.: 1303-28-2
                  
                  
                     Kræftfremkaldende
                     (kategori 1A)
                  
                  
                     21. november 2013
                  
                  
                     21. maj 2015
                  
                  
                     —
                  
                  
                     —
                  
               
                     10.
                  
                  
                     Blychromat
                     EF-nr.: 231-846-0
                     CAS-nr.: 7758-97-6
                  
                  
                     Kræftfremkaldende
                     (kategori 1B)
                     Reproduktionstoksisk
                     (kategori 1A)
                  
                  
                     21. november 2013
                  
                  
                     21. maj 2015
                  
                  
                     —
                  
                  
                     —
                  
               
                     11.
                  
                  
                     Blysulfochromatgul
                     (C.I. Pigment Yellow 34)
                     EF-nr.: 215-693-7
                     CAS-nr.: 1344-37-2
                  
                  
                     Kræftfremkaldende
                     (kategori 1B)
                     Reproduktionstoksisk
                     (kategori 1A)
                  
                  
                     21. november 2013
                  
                  
                     21. maj 2015
                  
                  
                     —
                  
                  
                     — «
                  
               
                     12.
                  
                  
                     Blychromatmolybdatsulfatrød
                     (C. I. Pigment Red 104)
                     EF-nr.: 235-759-9
                     CAS-nr.: 12656-85-8
                  
                  
                     Kræftfremkaldende
                     (kategori 1B)
                     Reproduktionstoksisk
                     (kategori 1A)
                  
                  
                     21. november 2013
                  
                  
                     21. maj 2015
                  
                  
                      
                  
                  
                      
                  
               
                     13.
                  
                  
                     Tris(2-chlorethyl)phosphat
                     (TCEP)
                     EF-nr.: 204-118-5
                     CAS-nr.: 115-96-8
                  
                  
                     Reproduktionstoksisk
                     (kategori 1B)
                  
                  
                     21. februar 2014
                  
                  
                     21. august 2015
                  
                  
                      
                  
                  
                      
                  
               
                     14.
                  
                  
                     2,4-Dinitrotoluen (2,4-DNT)
                     EF-nr.: 204-450-0
                     CAS-nr.: 121-14-2
                  
                  
                     Kræftfremkaldende
                     (kategori 1B)
                  
                  
                     21. februar 2014
                  
                  
                     21. august 2015
                  
                  
                      
                  
                  
                      
                  
               
      
         (1)  Dato, der er omhandlet i artikel 58, stk. 1, litra c), nr. ii), i forordning (EF) nr. 1907/2006.
      
         (2)  Dato, der er omhandlet i artikel 58, stk. 1, litra c), nr. i), i forordning (EF) nr. 1907/2006.